ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการให้บริการข้อมูลข่าวสารของการท่าเรือแห่งประเทศไทยพ.ศ.๒๕๕๑[๑] เพื่อให้การให้บริการข้อมูลข่าวสารของการท่าเรือแห่งประเทศไทยสอดคล้องกับพระราชบัญญัติข้อมูลข่าวสารของราชการ พ.ศ. ๒๕๔๐ อาศัยอำนาจตามความในมาตรา๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้วางระเบียบไว้ดังต่อไปนี้๑. ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติในการให้บริการข้อมูลข่าวสารของการท่าเรือแห่งประเทศไทย พ.ศ.๒๕๕๑๒. ให้ใช้ระเบียบนี้ตั้งแต่วันถัดจากวันประกาศเป็นต้นไป๓. นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทยว่าด้วยวิธีปฏิบัติในการให้บริการข้อมูลข่าวสารของการท่าเรือแห่งประเทศไทย พ.ศ.๒๕๔๒๓.๒ ระเบียบ คำสั่ง หลักปฏิบัติหรือประกาศอื่นใดที่ขัดหรือแย้งกับระเบียบนี้๔. ให้นำกฎหมาย คำสั่งหรือประกาศอื่นที่เกี่ยวข้องมาบังคับใช้โดยอนุโลม๕. ในระเบียบนี้กทท. หมายความว่าการท่าเรือแห่งประเทศไทยกบข. หมายความว่ากองบริการการให้บริการและข้อมูลข่าวสารอกบข. หมายความว่าผู้อำนวยการกองบริการการให้บริการและข้อมูลข่าวสารข้อมูลข่าวสาร หมายความว่าข้อมูลข่าวสารของการท่าเรือแห่งประเทศไทยผู้ร้องขอ หมายความว่าผู้ใช้บริการหรือประชาชนทั่วไปหน่วยงานที่เกี่ยวข้อง หมายความว่าหน่วยงานต่าง ๆ ในสังกัดการท่าเรือแห่งประเทศไทย๖. ให้ กบข. เป็นหน่วยงานกลางในการติดต่อประสานงานเกี่ยวกับการให้ข้อมูลข่าวสารรวมทั้งมีอำนาจและหน้าที่ให้บริการข้อมูลข่าวสารโดยดำเนินการดังนี้๖.๑ รวบรวมข้อมูลข่าวสารที่ถูกต้อง ทันสมัยและที่เปิดเผยได้ไว้เพื่อจำหน่ายหรือจ่ายแจก๖.๒ อำนวยความสะดวกและให้คำแนะนำแก่ผู้ร้องขอ๖.๓ ข้อมูลข่าวสารใดที่ไม่สามารถเปิดเผยได้ให้แจ้งผู้ร้องขอทราบพร้อมเหตุผล๖.๔ประสานงานกับหน่วยงานที่เกี่ยวข้องเพื่ออำนวยความสะดวกในการให้ข้อมูลข่าวสาร๖.๕กำหนดหลักเกณฑ์วิธีปฏิบัติในการขอข้อมูลข่าวสาร๗.เมื่อมีผู้ร้องขอมาติดต่อขอข้อมูลข่าวสารด้วยตนเอง ให้พนักงาน กบข.ดำเนินการกรอกแบบการให้บริการข้อมูลข่าวสารของ กทท. และให้ผู้ร้องขอลงนามก่อนนำเสนอ อกบข. พิจารณาดำเนินการในกรณีผู้ร้องขอแจ้งการร้องขอทางโทรศัพท์ โทรสารหรือวิธีการอื่นใด นอกจากการติดต่อโดยตรงด้วยตนเองตามวรรคแรก ให้พนักงาน กบข.ดำเนินการกรอกแบบการให้บริการข้อมูลข่าวสารของ กทท. แล้วนำเสนอ อกบข.พิจารณาดำเนินการ๘. ให้ กบข. ดำเนินการในการให้ข้อมูลข่าวสารดังนี้๘.๑ให้ข้อมูลข่าวสารที่เปิดเผยได้ตามที่กำหนดในพระราชบัญญัติข้อมูลข่าวสารของราชการพ.ศ. ๒๕๔๐ แก่ผู้ร้องขอ โดยแจ้งให้ผู้ร้องขอมาลงนามเพื่อรับเอกสารภายในกำหนด ๗วันทำการ๘.๒ ในกรณีที่ข้อมูลข่าวสารใดที่ กบข.ไม่สามารถใช้ดุลยพินิจพิจารณาได้ว่าจะเปิดเผยได้หรือไม่ให้ส่งข้อมูลข่าวสารนั้นเสนอคณะกรรมการที่ผู้อำนวยการ กทท.แต่งตั้งเพื่อพิจารณาวินิจฉัยเกี่ยวกับข้อมูลข่าวสารที่ไม่สามารถเปิดเผยได้เป็นผู้วินิจฉัยแล้วเสนอผู้อำนวยการ กทท. สั่งการ๘.๓ อำนวยความสะดวกและหรือประสานงานกับหน่วยงานที่เกี่ยวข้องเพื่อขอข้อมูลในกรณีที่ไม่มีข้อมูลข่าวสารของหน่วยงานนั้นๆ ที่ กบข.๙.ในกรณีผู้ร้องขอขอข้อมูลข่าวสารประสงค์ให้รับรองสำเนาข้อมูลข่าวสารให้หน่วยงานที่เป็นเจ้าของเอกสาร หรือพนักงาน กบข. ตั้งแต่ระดับหัวหน้าแผนกหรือเทียบเท่าขึ้นไป เป็นผู้ลงนามรับรองสำเนาเอกสาร๑๐. หน่วยงานที่เป็นเจ้าของเอกสารหรือครอบครองเอกสารข้อมูลข่าวสารจะต้องปฏิบัติและให้ความร่วมมือในการให้ข้อมูลข่าวสารกับกบข. เพื่อปฏิบัติให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐๑๑. การเรียกเก็บค่าธรรมเนียมหรือยกเว้นค่าธรรมเนียมการขอข้อมูลข่าวสาร ให้เป็นไปตามที่ กทท. กำหนด๑๒. ให้ ผู้อำนวยการ กทท.เป็นผู้รักษาการให้เป็นไปตามระเบียบนี้และเป็นผู้วินิจฉัยชี้ขาดกรณีที่มีปัญหาในการดำเนินการตามระเบียบนี้และให้ถือเป็นที่สุดประกาศณ วันที่ ๑๗ มิถุนายน พ.ศ. ๒๕๕๑สุนิดาสกุลรัตนะผู้อำนวยการการท่าเรือแห่งประเทศไทยปริยานุช/ผู้จัดทำ๒๘ตุลาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๖๘ ง/หน้า ๒๙/๒๒ ตุลาคม ๒๕๕๑